ร้านอาหารจีนท้องถิ่นของสิงคโปร์
สาขา Toa Payoh ไกลจากถนน Orchard นิดนึง

คณะเดินทางได้ลิ้มรสอาหารท้องถิ่นรสชาติดี
ขอขอบคุณ ท่าน ออท. และทาง สอท. อย่างสูง ที่เป็นเจ้าภาพอาหารเย็นมื้อพิเศษ
อาหารอร่อยทุกอย่าง คุณภาพดี สด หน้าตาสวยงาม

ที่ตั้งและบรรยากาศ
ร้านอยู่ในบริเวณส่วนกลางของToa Payoh 
รอบๆ น่าจะเป็นเหมือนเคหะชุมชน
ร้านมีสองชั้น ชั้นหนึ่งเป็นแบบ open air
ส่วนชั้นสองเป็นห้องแอร์ ที่ร้านตกแต่งด้วยกระดองปูพร้อมลายเซ็นภาษาจีน แบบว่าเยอะมาก 
จำนวนโต๊ะและที่นั่งค่อนข้างเยอะ เน้นเป็นโต๊ะกลมใหญ่รองรับ 8-12 คน
ควรโทรจองค่ะ เพราะวันที่ไปสังเกตว่าช่วงเย็นคนแน่นมาก

การบริการ ค่อนข้างรวดเร็ว เพราะคณะเราไปถึงเร็วมาก ประมาณ 5 โมงครึ่ง
และทางคณะขอให้เสิร์ฟเร็วเพราะจะไปทำธุระต่อ

อาหาร
รสชาติดีทุกเมนู คุณภาพวัตถุดิบดี สด
ชื่อเมนูอาจจะไม่ชัดเจนนะคะเนื่องจากไม่เห็นเมนู
เมนูตามที่มาเสิร์ฟที่โต๊ะนะคะ
-ข้าวผัด Mellben หน้าตามาแบบธรรมดามาก
แต่รสชาติดี รสกลางๆ ไม่เค็มหรือจืด
ข้าวผัดแบบแห้งไม่มันมาก ใส่ไข่และเนื้อปู กินได้แบบไม่ต้องปรุง

-น่องไก่ทอด กรอบนอกนุ่มใน ผิวด้านนอกน่าจะเป็นแป้งหรือไข่บางๆ ผสมเครื่องเทศนิดๆ เนื้อด้านในนุ่ม
เมนูนี้อร่อย 

-เนื้อปลาทอดผัดแกง น่าจะเป็นแกงกะหรี่แบบเบาบาง กลิ่นไม่แรงมาก
รสชาติแกงกลมกล่อม รสชาติกำลังดี และแกงไม่มันมาก

-ปูซอสเนย น้ำซอสเป็นแบบครีมมี่ รสชาติกลมกล่อม กินกับหมั่นโถวแป้งทอดชิ้นเล็ก 
เราชอบเมนูนี้นะ แต่กินยากนิดนึง
เราทำก้ามปูกระเด้งไปสองรอบ เขาหนีบเปลือกปูมาน้อยเกินไป
ประกอบกับซอสค่อนข้างลื่น
เนื้อปูแน่น สด และหวานดี

-ซุปปูใส่เส้นบะหมี่คล้ายราเมน เมนูนี้กินง่ายขึ้น น้ำซุปเป็นซุปใส จะไม่เลอะและลื่นเหมือนครีมซอส
รสชาติดี ปูสด บะหมี่นุ่ม 

-ผัดผักบุ้งเต้าเจี้ยว และผัดผักคล้ายผักวางตุ้งชิ้นเล็กๆ ใส่กระเทียม
ผักสด หวาน เน้นส่วนยอด จึงนุ่มมาก
รสชาติไม่เค็มมาก 

ร้านนี้มีที่หนีบอาหารเล็กๆ บนโต๊ะ 
คนที่ใช้ตะเกีบบไม่ถนัด (อย่างเรา) หยิบอาหารสะดวกขึ้นเยอะเลย

เครื่องดื่ม สั่งเป็นน้ำมะนาว รสชาติเหมือนน้ำส้มผสมมะนาว รสเปรี้ยวมะนาวน้อยๆ ไม่เปรี้ยวปรี๊ด และหวานไม่มาก เมนูนี้ก็ชอบ

*** ผ้าเย็นร้านนี้ดีมาก กลิ่นที่ใช้หอมดีแบบอ่อนๆ และสามารถล้างกลิ่นได้ค่อนข้างดี บรรจุภัณฑ์ดูดีมาก ชอบกลิ่นเป็นกลิ่นแบบสะอาดๆ

สรุปร้านนี้ไม่ควรพลาดเมื่อมาสิงคโปร์ค่ะ
ที่จริงมีสาขาที่ใกล้กับ สอท. แต่จองโต๊ะไม่ได้
เลยออกมาไกลนิดนึง

อยากให้ที่ร้านมีผ้ากันเปื้อน
กับตีเปลือกก้ามปูให้แหลก จะได้แกะง่ายขึ้นค่ะ

ลองมาทานได้นะคะ ????

4 Feb 2016 
